Publication: Magyar Közlöny
Issue: MK-2006-79 (Year: 2006, Number: 79)
Era: 2004-2010
Section: közoktatásról szóló 1993. évi LXXIX. törvény 27. § (8) bekezdése szerint a fiatalok számára más
Paragraph Index: 243

4. A műveltségterület fejlesztési feladatai A tantervi modulok elsődlegesen nem az ismeretközvetítést, hanem a képességfejlesztést célozzák meg. Ennek megfelelően a tananyagfejlesztés során olyan témaköröket határoztunk meg, amelyek a történelem teljes hosszmetszete helyett a „jelen” ismeretét helyezik a középpontba. A mai viszonyok megértése szempontjából a modern állam kialakulásának időszakát tekintettük alapul. Ez a tartalmi szelekció lehetőséget nyújt a sokoldalú tanulói tevékenység megszervezésére, mellyel bővebb lehetőség kínálkozik a fejlesztési feladatokban megfogalmazott képességek fejlesztésére. – Az élethosszig tartó tanulás képességének megalapozásán belül kiemelt fontosságú az önálló ismeretszerzés, tapasztalatgyűjtés képességének fejlesztése, komplex információk kezelési és adatfeldolgozási gyakorlatának kialakítása – Az együttműködés, csoportban végzett munka rutinjának kialakítása, a társakkal való kooperáció, a vállalt feladat elvégzéséért való egyéni és közösségi felelősségvállalás fejlesztése – Kommunikációs képesség fejlesztése és a tanuláshoz, művelődéshez szükséges szövegértési és szövegalkotási képesség, beleértve a kérdéskultúra fejlesztését, az önálló problémafelvetés képességét – Az infokommunikációs képességek fejlesztése, elektronikus és nyomtatott információhordozók használata, adott feladat érdekében való csoportosítása, bemutató anyagok, kisebb prezentációk készítése, egyéni karakterű kreatív és produktív képességek fejlesztése – A szakmatanuláshoz, az életvitelhez, a munkavégzéshez, valamint a jelen világában való eligazodáshoz szükséges kulcskompetenciák fejlesztése: problémamegoldó, lényegkiemelő, döntési, szabálykövető, érdekérvényesítő és kritikai gondolkodási képesség fejlesztése A műveltségterület alapvetően hat fejlesztési feladatkört határoz meg: – Ismeretszerzés, tanulás (korrelál a ’Magyar nyelv és irodalom’ és a ’Földünk és környezetünk’ műveltségterülettel, a ’Dráma és tánc’, a ’Vizuális kultúra’, a ’Mozgóképkultúra és médiaismeret’ fejlesztési feladataival) – Kritikai gondolkodás (korrelál a ’Mozgóképkultúra és médiaismeret’-tel) – Kommunikáció (korrelál a ’Matematika’ és a ’Földünk és környezetünk’ műveltségterülettel, a ’Vizuális kultúra’, a ’Mozgóképkultúra és médiaismeret’ fejlesztési feladataival) – Térben-időben való tájékozódás (korrelál a ’Matematika’ műveltségterülettel) – A tartalom kulcselemei – A reflexiót irányító kérdés 2006/79/II. szám

Source: https://magyarkozlony.hu/hivatalos-lapok/7ba66e68d98430c592ceb9544edaf158b09e674d/dokumentumok/092aae5a881b0a3521e547815a6192e60be698be/letoltes